Omund Birkeland

Omund Birkeland (1918–2009)«Omund», Vårt Land 4. mars 2009, side 32 var en norsk luthersk misjonær. Han var tilknyttet Norsk Luthersk Misjonssamband (NLM), og virket i  Etiopia,.

Birkeland hadde opprinnelig planlagt å misjonere i Kina, men da han ble ferdig med utdannelsen sin rett etter andre verdenskrig var dette landet blitt stengt for all misjon. Birkeland ble derfor heller sendt til Etiopia, der han sammen med andre misjonærer fra Norden og Tyskland ble med på å bygge opp Mekane Yesus-kirken. Denne kom til å bli en av verdens største menigheter. Ved siden av arbeidet ved misjonsstasjonene var Birkeland også lærer ved NLMs Bibel- og Forstanderskole, ved Synode-senteret i Hawassa og på Tabor-seminaret.

Han virket i Etiopia fra 1948 til 1980, med kortere avbrudd. Etter hjemkomsten til Norge var han NLMs kretssekretær i Buskerud til 1985, før han deretter var frivillig forkynner i samme organisasjon.

 Referanser 
«Skulle til Kina – havnet i Etiopia». Drammens Tidende og Buskeruds blad, 7. juli 1998.
«Sekretærskifte i Drammen krets». Fremtiden, 1. september 1980.

Kategori:Personer fra Birkenes kommune
Kategori:Misjonærer i Etiopia
Kategori:Misjonærer tilknyttet Norsk Luthersk Misjonssamband